
REPUBLIKA HRVATSKA – REPUBBLICA DI CROAZIA

ISTARSKA ŽUPANIJA – REGIONE ISTRIANA

GRAD VODNJAN - DIGNANO – CITTÀ DI VODNJAN - DIGNANO

GRADONAČELNIK – SINDACO

Temeljem Odluke o poticanju razvoja poduzetništva na području Grada Vodnjan-Dignano u 2026. godini, KLASA: 311-01/26-01/3, URBROJ: 2163-10-01/01-26-2 od 16. listopada 2026. godine, Grad Vodnjan-Dignano raspisuje:
JAVNI POZIV 

ZA DODJELU POTPORA ZA RAZVOJ PODUZETNIŠTVA NA PODRUČJU GRADA VODNJAN-DIGNANO U 2026. GODINI

Financijska sredstva u vidu potpora dodjeljuju se kroz pet mjera:

1. BESPOVRATNE POTPORE NOVOOSNOVANIM TVRTKAMA ZA PODUZETNIŠTVO 
2. POTPORE PODUZETNICIMA ZA FINANCIRANJE PRIPREME I KANDIDIRANJE EU PROJEKATA 
3. SUFINANCIRANJE ULAGANJA U STANDARDE KVALITETE
4. SUBVENCIONIRANJE TROŠKOVA POLAGANJA STRUČNIH I MAJSTORSKIH ISPITA 
5. SUFINANCIRANJE TROŠKOVA POLAGANJA ISPITA ZA PROGRAME OSPOSOBLJAVANJA I PREKVALIFIKACIJE 
6. POTPORE ZA JAČANJE VIZUALNOG IDENTITETA GRADA
1. POTPORE NOVOOSNOVANIM TVRTKAMA ZA PODUZETNIŠTVO
Iznos potpore za ovu mjeru iznosi najviše 633,33 EUR. 
Korisnici potpore mogu biti poduzetnici početnici sa sjedištem na području Grada Vodnjan-Dignano, te imaju jednog (1) zaposlenog na neodređeno vrijeme, uključujući i vlasnika.

Poduzetnici – početnici smatraju se poduzetnici koji prvi puta otvaraju obrt ili trgovačko društvo, ili imaju prvi puta otvoren obrt ili trgovačko društvo koje ne posluje duže od 24 mjeseci i registrirani su nakon 01.01.2025. godine. 

Potpora se može dodijeliti za:

a) izradu poslovnih planova/investicijskih programa,

b)  nabavu informatičke opreme sa svrhom poticanja osnivanja i početka poslovanja poduzetnika, 

c)  bankarske usluge za obradu kredita,

d)  za refundaciju troškova otvaranja obrta, trgovačkog društva, te troškova registracije     

     slobodnog zanimanja, te ishođenje dokumentacije potrebne za otvaranje obrta ili 

     trgovačkog društva te podnošenja zahtjeva za kredit (troškovi javnog bilježnika, procjena 

     nekretnina, obrasci boniteta, sudski vještaci, poslovni plan, projektno tehnološka 

     dokumentacija, minimalni tehnološki uvjeti za poslovni prostor, studija utjecaja na okoliš, 

      razne dozvole, i slično),

e) uređenje poslovnog prostora (građevinski, instalacijski i radovi unutrašnjeg uređenja),

f) nabavka opreme za osnovnu djelatnost obrta ili trgovačkog društva,

g) izrada web stranice te tiskanje promotivnih materijala,

h) dopunska poduzetnička izobrazba vezana uz osnovnu djelatnost i informatičko obrazovanje. 

Pravo na potporu može se po pojedinom korisniku koristiti samo jednom. 

Pravo prvenstva imaju podnositelji koji posluju u području djelatnosti prerađivačke industrije.     

Javni poziv za prikupljanje prijava bit će otvoren od 26. listopada 2026. godine, a prijave će se zaprimati isključivo od navedenog datuma i obrađivati prema redoslijedu zaprimanja u pisarnicu, sve do iskorištenja raspoloživih sredstava, odnosno najkasnije do 15. prosinca 2026. godine. Prijave zaprimljene prije 26. listopada 2026. godine neće se razmatrati.
Zahtjevi se podnose na Obrascu 1., uz koji je potrebno priložiti:

- presliku registracije (izvadak iz obrtnog registra ili obrtnice za obrtnike, izvadak iz sudskog registra),

- potvrdu HR Zavoda MIO o prijavi zaposlenja,

- presliku računa za nabavku opreme ili troškove otvaranja obrta odnosno trgovačkog društva,  

  izrade dokumentacije, planova ili studija, te ostale dokumentacije,

- presliku izvoda transakcijskog računa kojom se dokazuje izvršeno plaćanje,

- izjavu o korištenju potpora male vrijednosti,

- potvrdu o nepostojanju duga prema Gradu Vodnjan-Dignano.

2. POTPORE PODUZETNICIMA ZA FINANCIRANJE PRIPREME I KANDIDIRANJE EU PROJEKATA

Iznos potpore za ovu mjeru iznosi 50% troška pripreme i kandidiranja projektnih prijedloga, a najviše 1.327,23 EUR po projektu od čega 70% sufinancira Grad Vodnjan-Dignano, a 30% Istarska županija.

Korisnici potpore mogu biti poduzetnici sa sjedištem na području Grada Vodnjan-Dignano, a koji se sukladno Zakonu o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva. 

Potpora se može dodijeliti za:

-  naknade za konzultante (izrada projektnih prijedloga i popunjavanje prijavnih obrazaca), 

-  izrada poslovnih planova, studije izvedivosti kao i ostale dokumentacije potrebne za  

   kandidiranje na natječaj za korištenje sredstava iz fondova Europske unije.  

Uvjeti za dodjelu potpore:

-
da će se investicija predviđena u projektu za koji se traži potpora realizirati na području    

      grada/općine koja potporu dodjeljuje,

-
da podnositelj ne koristi druge izvore sufinanciranja za predmetnu potporu,

- 
da podnositelj koristi usluge od pravnih i fizičkih osoba ovlaštenih za obavljanje poslova     

      za  prethodno navedene namjene,

- 
da je projekt kandidiran u 2026. godini,

- 
da je račun za izvršene usluge izdan u 2026. godini.

Pravo prvenstva imaju podnositelji koji posluju u području djelatnosti prerađivačke industrije.     

Javni poziv za prikupljanje prijava bit će otvoren od 26. listopada 2026. godine, a prijave će se zaprimati isključivo od navedenog datuma i obrađivati prema redoslijedu zaprimanja u pisarnicu, sve do iskorištenja raspoloživih sredstava, odnosno najkasnije do 15. prosinca 2026. godine. Prijave zaprimljene prije 26. listopada 2026. godine neće se razmatrati.
Zahtjevi se podnose na Obrascu 1., uz koji je potrebno priložiti:

- presliku registracije (obrtnica, rješenje ili izvadak iz sudskog registra),

- presliku računa,

- presliku izvoda transakcijskog računa kojom se dokazuje izvršeno plaćanje, 

- potvrdu prijave projekta na natječaj za korištenje sredstava iz fondova Europske unije,  

- izjavu o korištenju potpora male vrijednosti,

- potvrdu o nepostojanju duga prema Gradu Vodnjan-Dignano.
3. POTPORE ZA ULAGANJE U STANDARDE KVALITETE
Iznos potpore za ulaganje u standarde kvalitete iznosi 50% troškova do najviše 500,00 EUR po poduzetniku, dok za kupljenu informatičku opremu i softver može iznositi najviše 20% vrijednosti opreme, odnosno 250,00 EUR po korisniku.  
Korisnici potpore mogu biti poduzetnici sa sjedištem na području Grada Vodnjan-Dignano, a koji se sukladno Zakonu o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva.
Potpora se može dodijeliti za:

a) konzultantske usluge ili edukaciju kod uvođenja sustava i standarda kvalitete

b) certificiranje sustava

c) certificiranje proizvoda - dokaz o sukladnosti vlastitih proizvoda prema hrvatskim i europskim normama i smjernicama

d) troškove stjecanja prava uporabe znaka Hrvatska kvaliteta, Izvorno hrvatsko, ISO, HACCP i drugih znakova izvornosti i zemljopisnog podrijetla

e) sufinanciranje troškova informatičke opreme i poslovnog softvera te sitnog inventara neophodnog za unapređenje kvalitete u proizvodnom, odnosno poslovnom procesu.
Prihvatljivim troškovima ne smatraju se troškovi produljenja certifikacije / re certifikacije.

Pravo prvenstva imaju podnositelji koji posluju u području djelatnosti prerađivačke industrije.
Javni poziv za prikupljanje prijava bit će otvoren od 26. listopada 2026. godine, a prijave će se zaprimati isključivo od navedenog datuma i obrađivati prema redoslijedu zaprimanja u pisarnicu, sve do iskorištenja raspoloživih sredstava, odnosno najkasnije do 15. prosinca 2026. godine. Prijave zaprimljene prije 26. listopada 2026. godine neće se razmatrati.
Zahtjevi se podnose na Obrascu 1., uz koji je potrebno priložiti:

- presliku registracije (obrtnica, rješenje ili izvadak iz sudskog registra),

- presliku računa, 

- presliku izvoda žiro računa kojom se dokazuje izvršeno plaćanje,

- presliku certifikata,
- izjavu o korištenju potpora male vrijednosti,

- potvrdu o nepostojanju duga prema Gradu Vodnjan-Dignano.
4. SUBVENCIONIRANJE TROŠKOVA POLAGANJA STRUČNIH I MAJSTORSKIH ISPITA

Iznos potpore iznosi najviše 250,00 EUR po osobi koja se usavršava, maksimalno za dvije osobe po poslodavcu, a maksimalno se subvencionira 50% troškova polaganja ispita i troškova usavršavanja.
Korisnici potpore mogu biti poduzetnici sa sjedištem na području Grada Vodnjan-Dignano, a koji se sukladno Zakonu o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva.

Potpora se može dodijeliti za refundaciju troškova polaganja nastalih nakon 01.01.2025. godine:

a) Majstorskih ispita ili ispita o stručnoj osposobljenosti čije je polaganje propisano odredbama Zakona o obrtu (NN 143/13, 127/19, 41/20) za zanimanja propisana Pravilnikom o vezanim i povlaštenim obrtima i načinu izdavanja povlastica (NN 42/08, 114/11, 143/13), a u obrtnom registru imaju upisano obavljanje obrta sa sjedištem na području Grada Vodnjan-Dignano.

b) Stručnih ispita – temeljem Pravilnika o stručnom ispitu, te upotpunjavanju i usavršavanju znanja osoba koje obavljaju poslove prostornog uređenja i graditeljstva (NN 129/15) za zaposlene osobe koje imaju prebivalište na području Grada Vodnjan-Dignano.

c) Za usavršavanja u zanimanju - srednjoškolsko stručno usavršavanje, za zaposlene osobe koje imaju prebivalište na području Grada Vodnjan-Dignano.

Pravo na subvenciju ima i podnositelj zahtjeva koji je majstorski ispit ili ispit o stručnoj osposobljenosti polagao prije otvaranja obrta i to od 01.01.2025. godine, a u trenutku podnošenja zahtjeva za refundaciju troškova ima otvoren obrt. Obrt mora biti otvoren nakon 01.01.2025. godine.

Pravo prvenstva imaju podnositelji koji posluju u području djelatnosti prerađivačke industrije.
Javni poziv za prikupljanje prijava bit će otvoren od 26. listopada 2026. godine, a prijave će se zaprimati isključivo od navedenog datuma i obrađivati prema redoslijedu zaprimanja u pisarnicu, sve do iskorištenja raspoloživih sredstava, odnosno najkasnije do 15. prosinca 2026. godine. Prijave zaprimljene prije 26. listopada 2026. godine neće se razmatrati.
Zahtjevi se podnose na Obrascu 1., uz koji je potrebno priložiti:

- uvjerenje o položenom majstorskom ispitu HOK-a ili stručnom ispitu, 

- dokaz o uplaćenim sredstvima polaganja ispita ili troškova stručnog osposobljavanja,

- potvrdu o prebivalištu ili obostranu preslika osobne iskaznice,

- dokaz da se osoba koja je položila majstorski, odnosno stručni ispit zaposlila ili otvorila obrt,   

  odnosno trgovačko društvo ili dokaz o obavljanju djelatnosti za koju je isti položio stručni ili  

  majstorski ispit,
- izjavu o korištenju potpora male vrijednosti,
- potvrdu o nepostojanju duga prema Gradu Vodnjan-Dignano.
5. SUFINANCIRANJE TROŠKOVA POLAGANJA ISPITA ZA PROGRAME OSPOSOBLJAVANJA I PREKVALIFIKACIJE

Iznos potpore iznosi najviše do 50% troškova školarine, najviše do 333,33 EUR.
Grad Vodnjan-Dignano sufinancirati će dio troškova osposobljavanja i prekvalifikacije osoba s prebivalištem na području Grada Vodnjana, po verificiranim programima za čija se nova zanimanja upisuju u e-radnu knjižicu, a koje provodi Pučko otvoreno učilište – Università popolare aperta Vodnjan-Dignano.
Potpora se može dodijeliti za refundaciju troškova pohađanja verificiranih programa nastalih nakon 01.01.2025. godine, za fizičke osobe sa prebivalištem na području Grada Vodnjan-Dignano.

Javni poziv za prikupljanje prijava bit će otvoren od 26. listopada 2026. godine, a prijave će se zaprimati isključivo od navedenog datuma i obrađivati prema redoslijedu zaprimanja u pisarnicu, sve do iskorištenja raspoloživih sredstava, odnosno najkasnije do 15. prosinca 2026. godine. Prijave zaprimljene prije 26. listopada 2026. godine neće se razmatrati.
Zahtjevi se podnose na Obrascu 2., uz koji je potrebno priložiti:

- dokaz o obavljenom programu osposobljavanja i/ili prekvalifikacije (preslika diplome / uvjerenje o položenom ispitu),
- dokaz o uplaćenim sredstvima za prekvalifikaciju ili doškolovanje,

- potvrdu o prebivalištu ili obostranu presliku osobne iskaznice,

- potvrdu o nepostojanju duga prema Gradu Vodnjan-Dignano.

6. POTPORE ZA JAČANJE VIZUALNOG IDENTITETA GRADA
Iznos potpore dodjeljuje se u visini do 100% prihvatljivih troškova, najviše do 500,00 EUR.
Korisnici potpore mogu biti prvenstveno poduzetnici koji obavljaju ugostiteljsku djelatnost kao i drugi poduzetnici sa sjedištem na području Grada Vodnjan-Dignano, a koji se sukladno Zakonu o poticanju razvoja malog gospodarstva („Narodne novine“ br. 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva.

Potpora se dodjeljuje za potrebe prilagodbe poduzetnika s važećom Odlukom o komunalnom redu Grada Vodnjan-Dignano, uz obavezan uvjet poštivanja dvojezičnosti.
Potpora se može dodijeliti za:

a) troškove izrade vizualnog identiteta (logotipa, naziva i tipografije)
b)  troškove izrade promotivnih materijala gospodarskih subjekata, natpisa imena/reklama poslovnih prostora i stalaka za cjenike sa QR kodovima.
Pravo na potporu može se po pojedinom korisniku koristiti samo jednom. 

Javni poziv za prikupljanje prijava bit će otvoren od 26. listopada 2026. godine, a prijave će se zaprimati isključivo od navedenog datuma i obrađivati prema redoslijedu zaprimanja u pisarnicu, sve do iskorištenja raspoloživih sredstava, odnosno najkasnije do 15. prosinca 2026. godine. Prijave zaprimljene prije 26. listopada 2026. godine neće se razmatrati.
Zahtjevi se podnose na Obrascu 1., uz koji je potrebno priložiti:

- presliku registracije (izvadak iz obrtnog registra ili obrtnice za obrtnike, izvadak iz sudskog registra),

- potvrdu HR Zavoda MIO o prijavi zaposlenja,

- presliku računa za prihvatljive troškove iz ove mjere,

- presliku izvoda transakcijskog računa kojom se dokazuje izvršeno plaćanje,

- izjavu o korištenju potpora male vrijednosti,

- potvrdu o nepostojanju duga prema Gradu Vodnjan-Dignano.

OPĆI UVJETI:

1. Korisnici potpore u trenutku podnošenja Zahtjeva za dodjelu potpore ne smiju imati nepodmirenih dospjelih dugovanja prema Gradu Vodnjan-Dignano.

2.   Poduzetnici koji su po ranijim pozivima u protekle 2 godine (2024. i 2025.) ostvarili pravo na potporu od strane Grada Vodnjan-Dignano, ne mogu ostvariti pravo na potporu po ovom Pozivu.

3. Podnositelj zahtjeva nema pravo na potporu ukoliko je za istu namjenu primio potporu iz drugih izvora.
4. Korisnik potpore koji je u sustavu PDV-a ne ostvaruje pravo na PDV kao prihvatljiv trošak za potpore iz ovog Programa
5. Korisnici potpora i subvencija mogu biti fizičke osobe, obrti, mikro i mala trgovačka društva, koja imaju najmanje jednog zaposlenog na neodređeno vrijeme, uključujući vlasnika, u 100% privatnom vlasništvu, koji posluju i imaju sjedište na području Grada Vodnjana, izuzev trgovačkih društava kojima je Grad Vodnjan-Dignano osnivač ili ima vlasnički udjel u temeljnom kapitalu. Pod pojmom obrta su za Potrebe ovog Poziva obuhvaćene i djelatnosti slobodnih zanimanja i druge s obrtom izjednačene djelatnosti.
6. Po ovom javnom pozivu ne sufinanciraju se djelatnosti iz Odluke o Nacionalnoj klasifikaciji djelatnosti 2007 - NKD 2007 („Narodne novine“ broj 58/07 i 72/07) kako slijedi, osim ako svakom pojedinom mjerom nije drugačije određeno: 

- područje A Poljoprivreda, šumarstvo i ribarstvo, 

- područje K Financijske djelatnosti i djelatnosti osiguranja, 

- područje L Poslovanje nekretninama, 

- razred 77.34 Iznajmljivanje i davanje u zakup (leasing) plovnih prijevoznih sredstava, 

- odjeljak 92 Djelatnosti kockanja i klađenja, 

- područje R Umjetnost, zabava i rekreacija (izuzev skupina 93.11 Rad sportskih objekata, 93.13 Fitnes centri, 93.19 Ostale sportske djelatnosti i 93.2 Zabavne i rekreacijske djelatnosti), 

- odjeljak 91 Knjižnice, arhivi, muzeji i ostale kulturne djelatnosti

- odjeljak 92 Djelatnosti kockanja i klađenja

- razred 93.12 Djelatnosti sportskih klubova
- odjeljak 94 Djelatnosti članskih organizacija, 

- područje T Djelatnosti kućanstava kao poslodavaca; djelatnosti kućanstava koja proizvode različitu robu i obavljaju različite usluge za vlastite potrebe, 

- razred 69.10 Pravne djelatnosti. 
Neće se razmatrati ni zahtjevi podnositelja nad kojima je otvoren stečajni postupak, postupak predstečajne nagodbe ili postupak likvidacije, kao ni oni zahtjevi koji ne ispunjavaju svrhu i cilj ovog programa dodjele potpora te oni zahtjevi sukladno kojima je podnositelj, u svojstvu vlasnika ili osnivača, već ostvario istovrsnu potporu u prethodnim programima dodjele potpora od strane Grada Vodnjan-Dignano osim ako svakom pojedinom mjerom nije drugačije određeno. Također, neće se razmatrati ni zahtjevi podnositelja koji su u blokadi a što utvrđuje Upravni odjel za gospodarstvo, EU fondove i zaštitu okoliša kroz raspoloživi registar.
6. Pojedinom korisniku može se na temelju Programa poticanja razvoja poduzetništva u 2026. godini, odobriti više vrsta potpora tijekom 2026. godine, ali do najviše do ukupnog iznosa od 1.327,23 EUR. Iznimno, korisnici Mjere 1. ne mogu koristiti i potporu za Mjeru 3.
7. Zabranjeno je dvostruko financiranje aktivnosti i projekata iz drugih programa ili sustava financiranja iz javnih sredstava državnog proračuna, Hrvatskog zavoda za zapošljavanje i/ili proračuna Europske Unije.

8. Zahtjev za dodjelu potpore sa potrebnom dokumentacijom podnosi se Povjerenstvu za dodjelu potpora za razvoj poduzetništva Grada Vodnjan-Dignano u 2026. godini na adresu:

Grad Vodnjan-Dignano
Upravni odjel za gospodarstvo, EU fondove i zaštitu okoliša

Trgovačka 2
52215 Vodnjan 
ili se predaje osobno u pisarnicu Grada Vodnjan-Dignano.
9. Upravni odjel za gospodarstvo, EU fondove i zaštitu okoliša i Povjerenstvo za dodjelu potpora za razvoj poduzetništva Grada Vodnjan-Dignano u 2026. godini mogu zatražiti i dodatnu dokumentaciju, a koju su korisnici potpore dužni dostaviti u naznačenom roku, u protivnom će se takav zahtjev smatrati nepotpunim.

Nepotpuni zahtjevi neće se razmatrati.

10. Odluku o dodjeli potpore donosi gradonačelnik Grada Vodnjan-Dignano na prijedlog Povjerenstva za dodjelu potpora za razvoj poduzetništva Grada Vodnjan-Dignano u 2026. godini.

11. Sredstva potpore uplaćuju se na žiro račun korisnika po dostavljenim računima kojima se dokazuje namjensko korištenje sredstava, kao i po dostavljenom dokazu o podmirenju računa, a sve u roku od 90 dana od donošenja Odluke o dodjeli potpore od strane gradonačelnika Grada Vodnjan-Dignano.

12. Svaki poduzetnik kojemu se isplati potpora sukladno ovom Javnom pozivu postaje primatelj potpore male vrijednosti sukladno članku 11. Zakona o državnim potporama („Narodne novine“ br. 47/14, 69/17), te je u obvezi prilikom predaje zahtjeva predati ispunjen, potpisan i ovjeren obrazac pod nazivom Izjava o korištenim državnim potporama male vrijednosti.
13. Zahtjev za dodjelu potpore i javni poziv može se preuzeti u Gradu Vodnjanu-Dignano, Upravni odjel za gospodarstvo, EU fondove i zaštitu okoliša, Trgovačka 2, Vodnjan te na internet stranici www.vodnjan.hr.

Ostale informacije možete zatražiti na telefonskom broju 052 535 967. 

GRADONAČELNIK-SINDACO

          Igor Orlić
